ai4bharat/Pralekha huggingface dataset:
स्वास्थ्य एवं परिवार कल्याण मंत्रालय
कोविड 19 अपडेट
324 कोविड पॉजिटिव नमूनों की सेंटिनल सीक्वेंसिंग से कम्युनिटी में सभी तरह के ओमिक्रॉन वैरिएंट की उपस्थिति का पता चला
उन क्षेत्रों में किसी मृत्यु या संक्रमण के प्रसार में वृद्धि की सूचना नहीं मिली है, जहां पर इन वैरिएंट की उपस्थिति की जानकारी मिली थी
एकीकृत रोग निगरानी कार्यक्रम  की सेंटिनल साइटों ने 29 दिसंबर, 2022 से 7 जनवरी, 2023 तक सीक्वेंसिंग के लिए 324 कोविड 19 पॉजिटिव नमूनों को 22 आईएनएसएसीओजी प्रयोगशालाओं में भेजा था। सामुदायिक स्तर पर से उठाए गए इन पॉज़िटिव नमूनों की सेंटिनल सीक्वेंसिंग में बीए.2 जैसे सभी ओमिक्रॉन वेरिएंट और बीए.2.75, एक्सबीबी , बीक्यू.1 और बीक्यू.1.1  सहित इसकी उप-वंशावली की उपस्थिति का पता चला है। जिन क्षेत्रों में इन वैरिएंट के होने की जानकारी मिली थी, वहां पर किसी मृत्यु या संक्रमण के प्रसार में वृद्धि की सूचना नहीं मिली है।
केंद्रीय स्वास्थ्य एवं परिवार कल्याण मंत्रालय ने 24 दिसंबर, 2022 से विभिन्न हवाई अड्डों पर आने वाले अंतरराष्ट्रीय यात्रियों का औचक परीक्षण शुरू किया है। तब से विभिन्न हवाई अड्डों पर 7786 उड़ानों से 13,57,243 अंतर्राष्ट्रीय यात्री भारत आ चुके हैं, जिनमें से 29,113 यात्रियों को आरटी-पीसीआर जांच के लिए रैंडमली तरीके से चुना गया। कुल 183 नमूने पॉजिटिव पाए गए जिन्हें बाद में 13 आईएनएसएसीओजी प्रयोगशालाओं में संपूर्ण जीनोम सीक्वेंसिंग के लिए भेजा गया। 50 नमूनों की सीक्वेंसिंग से रिकॉम्बिनेंट वेरिएंट सहित ओमिक्रॉन और इसकी उप-वंशावली का पता चला है। एक्सबीबी , बीक्यू.1.1  और बीएफ7.4.1  अंतरराष्ट्रीय यात्रियों के इन नमूनों में पाए गए मुख्य वेरिएंट थे।
केंद्रीय स्वास्थ्य मंत्रालय आईडीएसपी नेटवर्क के माध्यम से विभिन्न राज्यों में कोविड-19 की स्थिति पर विशेष रूप से संक्रमण के प्रसार और अस्पताल में भर्ती होने की प्रवृत्ति पर कड़ी नजर रख रहा है।
कोयला मंत्रालय
कोयले के मूल्य में बड़ी गिरावट ; राष्ट्रीय कोयला सूचकांक में 33.8% की गिरावट दर्ज की गई
प्रभावशाली कोयला भंडार विभिन्न क्षेत्रों को पर्याप्त आपूर्ति सुनिश्चित करता है
राष्ट्रीय कोयला सूचकांक  में बड़ी गिरावट दर्ज की गई है। यहा मई 2022 में 238.3 अंक की तुलना में मई 2023 में 33.8 प्रतिशत की बड़ी गिरावट के साथ 157.7 अंक पर रह गया। यह बाजार में कोयले की मजबूत आपूर्ति के साथ-साथ बढ़ती मांगों को पूरा करने के लिए इसकी पर्याप्त उपलब्धता भी दर्शाता है।
इसी प्रकार, गैर-कोकिंग कोयले के लिए मई 2022 की तुलना में 34.3 प्रतिशत की गिरावट के साथ मई 2023 में एनआईसी 147.5 अंक पर रह गया। कोकिंग कोल सूचकांक भी मई 2023 में 32.6% की गिरावट के साथ 187.1 अंक पर रहा। एनसीआई का उच्चतम बिंदु जून 2022 में दर्ज किया गया था, जब 238.8 अंक तक पहुंच गया था। हालांकि, इसमें बाद के महीनों में गिरावट दर्ज की गई, जो भारतीय बाजार में पर्याप्त मात्रा में कोयले की उपलब्धता को दर्शाता है।
राष्ट्रीय कोयला सूचकांक  एक मूल्य आधारित सूचकांक है जो अधिसूचित मूल्यों, नीलामी कीमतों और आयात कीमतों सहित सभी बिक्री माध्यमों से कोयले की कीमतों को सम्मिलित करता है। वित्तीय वर्ष 2017-18 के रूप में आधार वर्ष के साथ स्थापित, यह बाजार की गतिशीलता के एक विश्वसनीय संकेतक के रूप में कार्य करता है, जो कोयले की कीमतों में उतार-चढ़ाव पर अहम जानकारी प्रदान करता है।
कोयला नीलामी पर अधिमूल्य उद्योग के मनोभाव को भी दर्शाता है, और कोयला नीलामी अधिमूल्य में तेज गिरावट बाजार में पर्याप्त कोयले की उपलब्धता सुनिश्चित करती है। भारत का कोयला उद्योग पर्याप्त भंडार की पुष्टि करता है, जिसमें कोयला कंपनियों के पास प्रभावशाली भंडार है। कोयले पर निर्भर विभिन्न क्षेत्रों के लिए यह उपलब्धता एक निरंतर आपूर्ति सुनिश्चित करती है, जो राष्ट्र की समग्र ऊर्जा सुरक्षा में महत्वपूर्ण योगदान देती है।
एनसीआई में गिरावट का रुख अधिक संतुलित बाजार का संकेत देता है, जो आपूर्ति और मांग को संरेखित करता है। पर्याप्त कोयले की उपलब्धता के साथ, देश न केवल इसकी बढ़ती मांग को पूरा कर सकता है, बल्कि अपनी दीर्घकालिक ऊर्जा आवश्यकताओं की पूर्ति भी कर सकता है, इस प्रकार एक अधिक लचीले और दीर्घकालीन कोयला उद्योग का निर्माण कर सकता है।
सूचना और प्रसारण मंत्रालय
इफ्फी-53: जहां कला तक सबकी पहुंच
इफ्फी-53 में दिव्यांगों के लिए एफटीआईआई मुफ्त पाठ्यक्रम मुहैया कराएगा
भारतीय फिल्म एवं टेलीविजन संस्थान , पुणे ने अपनी सेंटर फॉर ओपन लर्निंग  पहल के तहत, राष्ट्रीय फिल्म विकास निगम  और एंटरटेनमेंट सोसाइटी ऑफ गोवा  ने दिव्यांगों के लिए दो मुफ्त पाठ्यक्रमों की घोषणा की है। भारतीय अंतर्राष्ट्रीय फिल्म महोत्सव का 53वां संस्करण 20 से 28 नवंबर तक गोवा में आयोजित होने वाला है। ऑटिज्म की स्थिति वाले लोगों के लिए स्मार्टफोन फिल्ममेकिंग में एक बुनियादी पाठ्यक्रम और व्हीलचेयर वाले लोगों के लिए स्क्रीन एक्टिंग में एक बुनियादी पाठ्यक्रम इफ्फी-53 में उपलब्ध होंगे।
कला निर्माण की प्रक्रिया सभी के लिए सुलभ हो ये सुनिश्चित करने के उद्देश्य के साथ, एफटीआईआई दिव्यांगों को सिनेमा के जादू में हिस्सा लेने और इसमें उत्कृष्टता पाने के लिए विभिन्न प्रकार के पाठ्यक्रम संचालित कर रहा है। इफ्फी-53 में ये कोर्स 8 दिन लंबे होंगे और 21 नवंबर से 28 नवंबर तक चलेंगे। जहां एक पाठ्यक्रम का उद्देश्य प्रतिभागियों को आधुनिक दौर के फिल्मकारों में तब्दील करना है, वहीं दूसरा आपके भीतर के अदाकारों को बाहर लाता है।
ऑटिज्म की स्थिति वाले व्यक्तियों के लिए स्मार्टफोन फिल्ममेकिंग का कोर्स दृश्य संचार के क्षेत्र में एक प्रतिष्ठित पेशेवर अजमल जामी द्वारा पढ़ाया जाएगा। उन्होंने युद्ध क्षेत्रों और संघर्ष क्षेत्रों से रिपोर्टिंग करने से लेकर, डॉक्यूमेंट्री, प्रचार फिल्में, सॉफ्ट फीचर्स और शोज़ आदि के निर्माण में कई पुरस्कार प्राप्त किए हैं। सिनेमैटोग्राफर, फिल्मकार और फोटोग्राफर के रूप में उन्होंने राष्ट्रीय और अंतरराष्ट्रीय ख्याति के संगठनों के लिए प्रतिष्ठित परियोजनाओं पर काम किया है।
इस कोर्स में कई मॉड्यूल हैं, जिनमें सिनेमा की भाषा के परिचय से लेकर स्मार्टफोन पर शूटिंग और संपादन तक शामिल होंगे। मॉड्यूल के अंत में एक स्क्रीनिंग और समीक्षा सत्र भी होगा। इसके विवरण और पंजीकरण के लिए, एफटीआईआई की आधिकारिक वेबसाइट पर इस लिंक पर जाएं: https://www.ftii.ac.in/p/vtwa/basic-course-in-smartphone-film-making-21st-28th-november-2022-for-individuals-suffering-from-autism-in-goa
व्हीलचेयर वाले व्यक्तियों के लिए स्क्रीन एक्टिंग में बुनियादी पाठ्यक्रम जिजॉय पी. आर. द्वारा पढ़ाया जाएगा। वे एफटीआईआई, पुणे में एक्टिंग के असोसिएट प्रोफेसर और प्रभारी डीन  हैं। एक थिएटर कलाकार, फिल्म अभिनेता, प्रशिक्षक और निर्माता जिजॉय ने 55 फिल्मों में काम किया है, और 4 महाद्वीपों में लगभग 400 अंतर्राष्ट्रीय थिएटर शो किए हैं।
अभिनय के कोर्स में 6 मॉड्यूल हैं, जो नाट्यशास्त्र के परिचय से शुरू होते हैं। इस पाठ्यक्रम में हास्य रस या कॉमेडी पर भी विशेष जोर दिया गया है। मूवमेंट, एक्टिंग गेम्स और इंद्रियों के प्रति जागरूकता के खेल जो संकोचों को तोड़ने पर ध्यान केंद्रित करते हैं, ये इस पाठ्यक्रम के अन्य मुख्य आकर्षण हैं। इसके विवरण और पंजीकरण के लिए यहां जाएं: https://www.ftii.ac.in/p/vtwa/basic-course-in-screen-acting-21st-to-28th-november-2022-for-individuals-on-wheelchair-in-goa
दोनों पाठ्यक्रम गोवा के मैकिनेज पैलेस में आर्ट गैलरी में संचालित किए जा रहे हैं।
प्रधानमंत्री कार्यालय
प्रधानमंत्री ने मध्य प्रदेश के भोपाल में आयोजित कंबाइंड कमांडर्स कॉन्फ्रेंस में भाग लिया
प्रधानमंत्री श्री नरेन्द्र मोदी ने आज मध्य प्रदेश के भोपाल में आयोजित कंबाइंड कमांडर्स कॉन्फ्रेंस में भाग लिया।
सैन्य कमांडरों के तीन दिवसीय सम्मेलन की थीम 'रेडी, रिसर्जेंट, रिलेवेंट' है। इस सम्मेलन के दौरान, सशस्त्र बलों में सामंजस्य और युद्ध-कौशल सहित राष्ट्रीय सुरक्षा से संबंधित विभिन्न मुद्दों पर विचार-विमर्श किया गया। सशस्त्र बलों की तैयारी और 'आत्मनिर्भरता' हासिल करने की दिशा में सिक्योरिटी इकोसिस्टम में प्रगति की भी समीक्षा की गई।
इस सम्मेलन में तीनों सशस्त्र बलों के कमांडरों और रक्षा मंत्रालय के वरिष्ठ अधिकारियों ने भाग लिया। सेना, नौसेना और वायु सेना के सैनिकों, नौसैनिकों और वायुसैनिकों के साथ समावेशी व अनौपचारिक बातचीत भी आयोजित की गई, जिन्होंने विचार-विमर्श में योगदान दिया।
प्रधानमंत्री ने ट्वीट किया;
“मैंने आज भोपाल में कंबाइंड कमांडर्स कॉन्फ्रेंस में हिस्सा लिया। हमने भारत के सुरक्षा तंत्र को बढ़ाने के तरीकों पर व्यापक चर्चा की।“
विस्तार में यहां पढ़ें https://pib.gov.in/PressReleseDetailm.aspx?PRID=1912891
वाणिज्य एवं उद्योग मंत्रालय
भारत दुनिया के सामने प्रतिभा, पैमाने और कौशल का अपराजेय मेल प्रस्तुत करता है: श्री पीयूष गोयल
विश्व नई और वहन योग्य मूल्य पर दीर्घ अवधि तक चलने वाली तकनीकों के साथ जुड़ना चाहता है; वे इसके लिए भारत की ओर हमारे नवाचारों और प्रतिभाओं के कारण देखते हैं: श्री पीयूष गोयल
दुनिया आज मानती है कि भारत के चमकने का समय आ गया है: श्री पीयूष गोयल
केंद्रीय वाणिज्य और उद्योग, उपभोक्ता कार्य, खाद्य एवं सार्वजनिक वितरण तथा वस्त्र मंत्री श्री पीयूष गोयल ने कहा कि भारत दुनिया को प्रतिभा, पैमाने और कौशल का अपराजेय मेल प्रस्तुत करता है। वह भारतीय प्रौद्योगिकी संस्थान , चेन्नई में नॉलेज पार्ट का दौरा करने के बाद छात्रों के साथ बातचीत कर रहे थे।
श्री गोयल ने कहा कि आईआईटी-चेन्नई का परिसर वास्तव में उत्कृष्ट है। यह कला का एक हिस्सा है क्योंकि अकेले विज्ञान इस जगह को परिभाषित नहीं कर सकता। उन्होने साथ ही कहा कि विज्ञान विचार को वास्तविकता में बदलता है, वहीं कला आपके विचार का हिस्सा है जो हमारी दिन-प्रतिदिन की समस्याओं के सरल समाधान लाने में भी मदद करती है।
माननीय मंत्री ने भारत की अपार नवाचार क्षमता के बारे में बात की और कहा कि दुनिया भी वहन योग्य मूल्य पर लंबी अवधि तक चलने वाली और नई तकनीकों के साथ जुड़ना चाहेगी और वे इसके लिए भारत की ओर हमारे नवाचारों और प्रतिभाओं के कारण देखेंगे। उन्होंने कहा, "लंबे समय तक चलने के योग्य, ऊर्जा दक्ष, इलेक्ट्रिक मोबिलिटी के साथ भारत का विनिर्माण कौशल, यहां विकसित हर नवाचार और प्रौद्योगिकी के लिए एक बड़ा बाजार है"।
श्री गोयल ने कहा कि भारत एक अरब से अधिक लोगों के साथ एक विशाल बाजार पेश करता है जो अब टेलीविजन और स्मार्ट फोन के माध्यम से पूरी दुनिया से जुड़े हुए हैं। उन्होंने कहा कि भारत में आकांक्षाएं रखने वाली सबसे बड़ी आबादी है।
माननीय मंत्री ने कहा कि आज दुनिया मानती है कि भारत के चमकने का समय आ गया है। उन्होंने कहा कि भारत का जनसांख्यिकीय लाभांश, हमारी बड़ी युवा आबादी एक अन्य कारक है जो हमारी ताकत है। उन्होंने कहा कि दुनिया भर के देश आज हमारा साथ चाह रहे हैं और भारत की प्रतिभाओं और कौशल की वजह से हमारी ओर आकर्षित हैं।
छात्रों को संबोधित करते हुए श्री गोयल ने कहा कि देश हमारे युवाओं और हमारे छात्रों के हर योगदान का आभारी रहेगा। उन्होंने महसूस किया कि भारत में आकांक्षाएं रखने वाली बड़ी जनसंख्या उन्हें बड़े पैमाने पर कारगर कारोबार को हासिल करने में, उनके दौरान तैयार की जा रही नई तकनीकों को क्षमता देने, और उत्पादित कार्य को आर्थिक रूप से लाभदायक बनाने में मदद कर सकती है।
श्री गोयल ने छात्रों से एक स्पष्ट सोच और बड़ी महत्वाकांक्षा रखने का आग्रह किया। “एक देश के रूप में हमारे पास बड़े, असर डालने वाले, निर्भीक लक्ष्य होने चाहिए। यह 'भाग' को संक्षिप्त करता है। हम सभी को इस यात्रा में भाग लेने की जरूरत है क्योंकि हम एक विकसित राष्ट्र बनने की दिशा में काम करते हैं और इस लक्ष्य की ओर सामूहिक रूप से दौड़ते हैं”, उन्होंने कहा।
माननीय मंत्री ने कहा कि नवाचार प्राथमिक, सरल सोच है जो कई प्रकार की समस्याओं के समाधान की ओर ले जाती है जो हमारे देश और दुनिया की मदद कर सकती है और छात्र इन समाधानों में बहुत योगदान दे सकते हैं। जैसा कि हम आजादी का अमृत काल में अपना रास्ता बनाते हैं, ये 25 साल भारत और उसके भविष्य को परिभाषित करने जा रहे हैं, उन्होंने कहा।
विधि एवं न्याय मंत्रालय
प्रेस विज्ञप्ति
भारतीय संविधान के अनुच्छेद 224 के खंड  द्वारा प्रदत्त शक्ति का प्रयोग करते हुए, राष्ट्रपति ने दिनांक 15.05.2023 की समसंख्यक अधिसूचना द्वारा श्री धर्मेश शर्मा, न्यायिक अधिकारी को दो वर्ष की अवधि के लिए दिल्ली उच्च न्यायालय के अतिरिक्त न्यायाधीश के रूप में नियुक्त किया है। यह नियुक्ति, उनके द्वारा कार्यालय का प्रभार ग्रहण करने की तिथि से प्रभावी होगी।
रक्षा मंत्रालय
डीआरडीओ और भारतीय वायु सेना ने स्वदेश में विकसित स्मार्ट एंटी-एयरफील्ड हथियार का सफल उड़ान परीक्षण किया
प्रमुख बिंदु:
- सैटेलाइट नेविगेशन और इलेक्ट्रो ऑप्टिकल सेंसर पर दो अलग विन्यासों का सफल परीक्षण किया गया
- देश में बम के इस वर्ग का पहला इलेक्ट्रो ऑप्टिकल सीकर आधारित उड़ान परीक्षण
- हथियार की सटीक स्ट्राइक क्षमता बढ़ाने के लिए इमेजिंग इन्फ्रा-रेड सीकर तकनीक से लैस
- 100 किलोमीटर की अधिकतम सीमा
रक्षा अनुसंधान एवं विकास संगठन  और भारतीय वायु सेना द्वारा संयुक्त रूप से स्वदेशी तरीक़े से विकसित स्मार्ट एंटी-एयरफील्ड हथियार के दो उड़ान परीक्षण किए गए हैं। सैटेलाइट नेविगेशन और इलेक्ट्रो ऑप्टिकल सेंसर पर आधारित दो अलग-अलग विन्यासों का सफलतापूर्वक परीक्षण किया गया है। बम के इस वर्ग का इलेक्ट्रो ऑप्टिकल सीकर आधारित उड़ान परीक्षण देश में पहली बार किया गया है। इलेक्ट्रो ऑप्टिक सेंसर को स्वदेशी रूप से विकसित किया गया है। हथियार को दिनांक 28 अक्टूबर, 2021 और 03 नवंबर, 2021 को राजस्थान के जैसलमेर में चंदन पर्वतमाला से भारतीय वायुसेना के विमान द्वारा लॉन्च किया गया था।
सिस्टम का इलेक्ट्रो ऑप्टिकल कॉन्फिगरेशन इमेजिंग इंफ्रा-रेड  सीकर तकनीक से लैस है जो हथियार की सटीक स्ट्राइक क्षमता को बढ़ाता है। दोनों परीक्षणों में लक्षित किए गए लक्ष्य को उच्च सटीकता के साथ निशाना बनाया गया था। सिस्टम को अधिकतम 100 किलोमीटर की दूरी के लिए डिज़ाइन किया गया है। नए अनुकूलित लांचर ने हथियार की सुचारू रिलीज़ और निष्कासन सुनिश्चित किया। उन्नत मार्गदर्शन और नेविगेशन एल्गोरिदम मिशन आवश्यकताओं के अनुसार सॉफ्टवेयर का प्रदर्शन किया। टेलीमेट्री और ट्रैकिंग सिस्टम ने पूरी उड़ान के दौरान सभी मिशन कार्यक्रमों को कैप्चर किया। मिशन के सभी उद्देश्यों को प्राप्त किया गया ।
स्मार्ट एंटी एयरफील्ड हथियार को रिसर्च सेंटर इमारत  द्वारा अन्य डीआरडीओ प्रयोगशालाओं के समन्वय और भारतीय वायुसेना के व्यापक रूप से प्रदान समर्थन से डिजाइन और विकसित किया गया है। गुणवत्ता और डिजाइन प्रमाणन एजेंसियों ने इसके विकास में महत्वपूर्ण योगदान दिया है और हिंदुस्तान एयरोनॉटिक्स लिमिटेड , बेंगलुरु ने विमान के साथ हथियार का एकीकरण किया है ।
रक्षा मंत्री श्री राजनाथ सिंह ने रक्षा अनुसंधान एवं विकास संगठन  और भारतीय वायु सेना तथा मिशन से जुड़ी टीमों के साझा एवं सामंजस्यपूर्ण प्रयासों की सराहना की है। रक्षा अनुसंधान एवं विकास विभाग के सचिव और रक्षा अनुसंधान एवं विकास संगठन  के अध्यक्ष डॉ. जी सतीश रेड्डी ने टीमों को बधाई देते हुए कहा कि हथियार का प्रदर्शन और विश्वसनीयता साबित हो गई है।
राष्ट्रपति सचिवालय
राष्ट्रपति श्री रामनाथ कोविंद ने सरदार वल्लभभाई पटेल की जयंती पर उन्हें श्रद्धांजलि अर्पित की
राष्ट्रपति श्री रामनाथ कोविंद ने सरदार वल्लभभाई पटेल की जयंती पर आज उन्हें राष्ट्रपति भवन में श्रद्धांजलि अर्पित की। राष्ट्रपति और राष्ट्रपति भवन के अधिकारियों ने सरदार पटेल के चित्र के समक्ष उन्हें पुष्पांजलि अर्पित की।
इससे पहले सुबह श्री कोविंद नई दिल्ली स्थित सरदार वल्लभभाई पटेल की प्रतिमा के समक्ष श्रद्धांजलि देने के लिए सरदार पटेल चौक गए थे।
वाणिज्य एवं उद्योग मंत्रालय
चौथा एनआईसीडीसी निवेशक गोलमेज सम्मेलन कल मुंबई में आयोजित किया जाएगा
सम्मेलन में महाराष्ट्र के मुख्यमंत्री, केंद्रीय वाणिज्य और उद्योग मंत्री शामिल होंगे; इसमें ग्रीनफील्ड औद्योगिक स्मार्ट सिटीज् के निर्माण के लिए निवेश अवसरों की पहचान करने का प्रयास किया जाएगा
भारत की वित्तीय राजधानी में कल निवेशकों के गोलमेज सम्मेलन का आयोजन किया जाएगा। महाराष्ट्र औद्योगिक टाउनशिप लिमिटेड  द्वारा आयोजित चौथा एनआईसीडीसी निवेशक गोलमेज सम्मेलन कल, 10 अक्टूबर, 2022 को मुंबई में आयोजित किया जा रहा है। इस सम्मेलन में प्रमुख निवेशकों के अतिरिक्त, महाराष्ट्र के मुख्यमंत्री श्री एकनाथ शिंदे, केंद्रीय वाणिज्य और उद्योग मंत्री श्री पीयूष गोयल, महाराष्ट्र के उपमुख्यमंत्री श्री देवेंद्र फडणवीस, उद्योग मंत्री श्री उदय सामंत, विभिन्न देशों के महावाणिज्यदूत और महाराष्ट्र सरकार के शीर्ष अधिकारियों के भाग लेने की उम्मीद है।
निवेशक गोलमेज सम्मेलन इससे पूर्व दिल्ली, कोच्चि और अहमदाबाद में आयोजित किया जा चुका है। सम्मेलन का चौथा संस्करण भारत भर में आगामी ग्रीनफील्ड औद्योगिक शहरों के विकास को प्रदर्शित करेगा, जिनकी योजना राष्ट्रीय औद्योगिक गलियारा विकास निगम लिमिटेड द्वारा बनाई गई है।
वर्तमान में महाराष्ट्र में औरंगाबाद, रायगढ़, सतारा और नागपुर जिलों में ऐसे चार ग्रीनफील्ड स्मार्ट औद्योगिक शहर विकसित किए जा रहे हैं। इस सम्मेलन का उद्देश्य हितधारकों के बीच एक सार्थक चर्चा को सुगम बनाना है और इस प्रकार निवेशकों के लिए विभिन्न सहयोग अवसरों की पहचान करने में सहायता करना है।
भारत की आर्थिक महाशक्ति महाराष्ट्र, दुनिया भर के निवेशकों के लिए एक आदर्श निवेश गंतव्य रहा है। यह राज्य भारत के शीर्ष प्रत्यक्ष विदेशी निवेश  गंतव्य के रूप में अपनी स्थिति बनाए रखने में सफल रहा है। पिछले दशक में, महाराष्ट्र को देश में आने वाले कुल प्रत्यक्ष विदेशी निवेश का लगभग 28 प्रतिशत हिस्सा प्राप्त हुआ है। अर्थव्यवस्था की मजबूती इस तथ्य से भी स्पष्ट होती है कि पिछले वित्तीय वर्ष में महाराष्ट्र 420 बिलियन डॉलर का सकल राज्य घरेलू उत्पाद हासिल करने में सफल रहा।
नेशनल इंडस्ट्रियल कॉरिडोर डेवलपमेंट कॉरपोरेशन  एक स्पेशल परपज व्हीकल है जो राष्ट्रीय औद्योगिक कॉरिडोर विकास कार्यक्रम, भारत के सबसे महत्वाकांक्षी बुनियादी ढांचे के विकास को स्थापित करने, बढ़ावा देने और सुविधा प्रदान करने की परिकल्पना करता है, जिसका लक्ष्य नए औद्योगिक शहरों को "स्मार्ट शहरों" के रूप में विकसित करना और अगली पीढ़ी को अवसंरचना क्षेत्रों में प्रौद्योगिकियों के साथ संयोजित करना है। इस कार्यक्रम का उद्देश्य विनिर्माण को एक प्रमुख वाहक के रूप में भारत में नियोजित शहरीकरण को गति प्रदान करना है।
एमआईटीएल, जिसे पहले औरंगाबाद इंडस्ट्रियल टाउनशिप लिमिटेड के नाम से जाना जाता था, भारत सरकार और महाराष्ट्र सरकार के बीच एक संयुक्त उद्यम है।
एमआईटीएल का प्रमुख औद्योगिक क्षेत्र, औरंगाबाद औद्योगिक शहर या एयूआरआईसी विश्व के सबसे विकसित औद्योगिक स्मार्ट सिटिज में से एक है। समर्पित आवासीय स्थानों और 7,000 करोड़ रुपये से अधिक के निवेश के साथ यह मराठवाड़ा क्षेत्र में औद्योगिक विकास का एक प्रकाश स्तंभ है। एयूआरआईसी ने पीएम एमआईटीआरए योजना के तहत वस्त्र मंत्रालय की सहायता से वहां एक एमआईटीआरए टेक्सटाइल पार्क, एक मेगा फूड पार्क और एक अंतर्राष्ट्रीय कन्वेंशन सेंटर विकसित करने की योजना बनाई है जिससे यह वास्तव में एक वैश्विक निवेश गंतव्य बन जाएगा।
प्रधानमंत्री कार्यालय
प्रधानमंत्री ने श्री अरुण जेटली को उनकी प्रथम पुण्यतिथि पर याद किया
प्रधानमंत्री श्री नरेन्द्र मोदी ने श्री अरुण जेटली को उनकी प्रथम पुण्यतिथि पर याद किया है।
प्रधानमंत्री ने एक ट्वीट में कहा, ‘‘पिछले वर्ष इसी दिन हमने श्री अरुण जेटली जी को खो दिया था। मुझे अपने मित्र की सदैव बहुत याद आती है।
अरुण जी ने पूरी लगन से राष्ट्र की सेवा की। उनकी हाजिरजवाबी, बुद्धिमत्ता, कानूनी ज्ञान व समझ और शानदार व्यक्तित्व निश्चित तौर पर अत्यंत उत्कृष्ट एवं अविस्मरणीय था।’’
रक्षा मंत्रालय
सेना चिकित्सा कोर ने अपना 258वां स्थापना दिवस मनाया
भारतीय सेना ने 3 अप्रैल 2022 को सेना चिकित्सा कोर का 258वां स्थापना दिवस मनाया। कोर का आदर्श वाक्य "सर्व सन्तु निरामया" है, जिसका अर्थ है "सभी को रोग और दिव्यांगता से मुक्त होने दें"। सेना चिकित्सा कोर ने युद्ध और शांति समय में रक्षा बलों एवं विदेशी मिशनों में संयुक्त राष्ट्र शांति सेना को स्वास्थ्य देखभाल तथा असैन्य अधिकारियों को आपदा प्रबंधन के दौरान चिकित्सा सेवाएं प्रदान करने में उत्कृष्ट प्रदर्शन किया है। यह कोर पिछले दो वर्षों से कोविड के खिलाफ लड़ाई में सबसे आगे रही है और इसने राष्ट्र की निस्वार्थ तथा उत्कृष्ट सेवा की है।
इस अवसर को मनाने के लिए सशस्त्र बल चिकित्सा सेवा के महानिदेशक वाइस एडमिरल रजत दत्ता और चिकित्सा सेवा महानिदेशक  लेफ्टिनेंट जनरल दलजीत सिंह के साथ-साथ नौसेना तथा वायु सेना के चिकित्सा सेवा महानिदेशक ने राष्ट्रीय समर स्मारक पर पुष्पांजलि अर्पित की और कर्तव्य पालन के दौरान सर्वोच्च बलिदान देने वाले चिकित्सा कर्मियों को श्रद्धांजलि दी।
प्रधानमंत्री कार्यालय
प्रधानमंत्री श्री नरेन्द्र मोदी ने भरूच के एक अस्पताल में लगी आग में लोगों की मृत्यु पर शोक व्यक्त किया
प्रधानमंत्री श्री नरेन्द्र मोदी ने भरूच के एक अस्पताल में लगी आग में लोगों की मृत्यु पर शोक व्यक्त किया है।
एक टवीट में प्रधानमंत्री श्री मोदी ने कहा “भरूच के अस्पताल में लगी आग में लोगों की मृत्यु से मुझे दुख पहुंचा है। मैं शोकसंतप्त परिवारों के प्रति संवेदना व्यक्त करता हूं।”
विधि एवं न्याय मंत्रालय
प्रेस विज्ञप्ति
भारतीय संविधान के अनुच्छेद 223 द्वारा प्रदत्त शक्ति का प्रयोग करते हुए, राष्ट्रपति ने दिनांक 04.02.2023 की अधिसूचना द्वारा, राजस्थान, पटना और मणिपुर के उच्च न्यायालयों के निम्नलिखित वरिष्ठतम न्यायाधीशों को सम्बंधित उच्च न्यायालयों के कार्यवाहक मुख्य न्यायाधीश के रूप में नियुक्त किया है :-
|
|
क्रमांक
|
|
नाम 
|
|
नियुक्ति का विवरण
|
|
1.
|
|
मनिंद्र मोहन श्रीवास्तव, न्यायाधीश, राजस्थान उच्च न्यायालय
|
|
अपने संबंधित उच्च न्यायालयों के कार्यवाहक मुख्य न्यायाधीश के रूप में
|
|
2.
|
|
चक्रधारी शरण सिंह, न्यायाधीश, पटना उच्च न्यायालय
|
|
3.
|
|
एम.वी. मुरलीधरन, न्यायाधीश, मणिपुर उच्च न्यायालय
एमजी / एएम / जेके/वाईबी
(Visitor Counter : 203
सूक्ष्म, लघु एवं मध्यम उद्यम मंत्रालय
केवीआईसी स्थानीय उत्पादों को बढ़ावा देने के लिए आगे आया
खादी एवं ग्रामोद्योग आयोग  ने प्रधानमंत्री श्री नरेंद्र मोदी द्वारा 'स्थानीय उत्पादों के लिए मुखर' बनने और इसे "वैश्विक" बनाने के लिए किए गए आह्वान के प्रति कमर कस लिया है। स्थानीय उत्पादों को प्रोत्साहन देने के लिए प्रधानमंत्री द्वारा की गई अपील के एक दिन बाद, केवीआईसी ने प्रमुख कार्यक्रम पीएमईजीपी के अंतर्गत परियोजनाओं के कार्यान्वयन में तेजी लाने के लिए दिशा-निर्देशों को जारी किया है।
केवीआईसी के अध्यक्ष, श्री विनय कुमार सक्सेना ने आज संबंधित एजेंसियों को पीएमईजीपी के अंतर्गत आने वाले आवेदनों की जांच करने और 26 दिनों के अंदर धन का वितरण करने के लिए उन्हें बैंकों को भेजने का निर्देश दिया है। उन्होंने इसकी समय-सीमा को घटाकर 15 दिन करने का भी निर्देश दिया है। एजेंसियों के लिए, प्रस्ताव तैयार करने में आवेदकों का मार्गदर्शन करना और ऋण की स्वीकृति होने तक उनकी सहायता करना अनिवार्य होगा। सभी एजेंसियां ऋण की जल्द से जल्द मंजूरी प्राप्ति के लिए बैंकों के साथ आगे की कार्यवाही करेंगी।
संशोधित दिशा-निर्देशों के अनुसार, मुंबई में केवीआईसी का मॉनिटरिंग सेल दैनिक आधार पर आवेदन के प्रक्रिया की निगरानी करेगा जबकि वह प्रत्येक पखवाड़े में क्रियान्वयन एजेंसियों को फीडबैक प्रदान करेगा। इसके बाद, प्रगति रिपोर्ट को केवीआईसी के सीईओ और चेयरमैन के सामने अवलोकन के लिए रखा जाएगा।
श्री सक्सेना ने कहा कि प्रधानमंत्री द्वारा स्थानीय उत्पादनों को प्रोत्साहित करने की अपील के मद्देनजर संशोधित दिशा-निर्देश जारी किए गए हैं। उन्होंने कहा, “जैसा कि प्रधानमंत्री ने कहा है, ‘आत्म-निर्भरता’ ही मंत्र है। पीएमईजीपी के अंतर्गत प्रक्रियाओं को सुविधाजनक बनाने से स्थानीय विनिर्माण के विकास में और तेजी आएगी। इसके माध्यम से कम से कम समय-सीमा के अंदर, अधिक से अधिक रोजगार का सृजन सुनिश्चित किया जा सकेगा।” सक्सेना ने कहा कि खादी एवं ग्रामोद्योग का स्थानीय रूप से वैश्विक रूप में परिवर्तन, अन्य स्थानीय उद्योगों और उद्यमों के लिए एक गहन अध्यन का विषय होगा। उन्होंने कहा कि, “केवीआईसी एक नोडल एजेंसी के रूप में, पीएमईजीपी के अंतर्गत आने वाली आगामी परियोजनाओं को बढ़ावा देने के लिए प्रतिबद्ध है।”
स्थानीय उत्पादन को बढ़ावा देने के लिए, यह निर्णय लिया गया है कि प्रत्येक जिले में एन95 मास्क, वेंटिलेटर या उनका सामान, चिकित्सा कर्मचारियों के लिए पीपीई किट, सैनिटाइजर/ लिक्विड हैंड वॉश, थर्मल स्कैनर और अगरबत्ती और साबुन के निर्माण से संबंधित कम से एक इकाई स्थापित की जाएगी। यह देश में मौजूदा कोविड-19 के संकट के कारण बढ़ती हुई मांग को पूरा करने के लिए है।
संशोधित दिशा-निर्देशों के अनुसार, जांच के दौरान कार्यान्वयन एजेंसियों को यह सुनिश्चित करना होगा कि आवेदक ने 100 अंकों की तालिका में कम से कम 60 अंक प्राप्त किया है। इसी प्रकार, कच्चे माल की उपलब्धता, जनशक्ति, परिवहन और बिजली तक पहुंच जैसी तकनीकी व्यवहार्यता की भी जांच की जानी चाहिए, जिससे कि बैंक के स्तर पर अस्वीकृति को कम किया जा सके।
इसी प्रकार, कार्यान्वयन एजेंसियों को बाजार का अध्ययन, प्रस्तावित उत्पाद की मांग का आंकलन, आसपास के इलाकों में इसी प्रकार के उत्पादों से संबंधित परियोजनाएं और बाजार की रणनीति की भी जांच करनी होगी। एजेंसियां यह सुनिश्चित करेंगी कि यह प्रस्ताव चयनित बैंक के अधिकार क्षेत्र में आता है, जिससे कि क्षेत्राधिकार को आधार बनाकर इसकी अस्वीकृति नहीं की जा सके।
एम/एके/डीसी-
(Visitor Counter : 462